Chimborazo

Chimborazo (španski izgovor: tʃimboˈɾaso]) jest trenutno neaktivni stratovulkan u Ekvadoru. Smješten je u Zapadnim Kordiljerima, ogranku Anda. Vjeruje se da se njegova posljednja poznata erupcija dogodila negdje oko 550. godine.

S visinom 6.268 m Chimborazo je najviši planinski vrh u Ekvadoru, ali i blizini ekvatora. Iako nije najviša planina po nadmorskoj visini, činjenica da je na ekvatorijalnom ispupčenju čini njegov vrh najudaljenijom tačkom na površini Zemlje od njenog centra.Chimborazo  na sajtu Globalnog vulkanološkog programa, Institut "Smithsonian".

 Geografija 
Lociran je 150 km jugozapadno od Quita, glavnog grada Ekvadora. U njegovom susjedstvu, na udaljenosti 9,3 km, jest vrh Carihuairazo (5.018 m). Vrh Chimboraza izdiže se 2.500 m iznad okolnog gorja (visine ~3.500 do 4.000 m), a njegova baza široka je 20 km.

Za vedrog vremena ovaj vrh može se vidjeti iz Guayaquila, koji je na pacifičkoj obali, udaljen 140 km. Najbliži su gradovi Riobamba (~30 km jugoistočno), Ambato (~30 km sjeveroistočno) i Guaranda (~25 km jugozapadno). Chimborazo okružuje Reserva de Produccion Faunistica Chimborazo, koja formira zaštićeni ekosistem s ciljem očuvanja staništa autohtonih životinja iz porodice deva: vikunje, ljame i alpake.

Chimborazo je u glavnom dijelu Ekvadorskog vulkanskog luka i tzv. Aveniji vulkana, zapadno od planinskog lanca Sanancajas, a ostali vrhovi u njegovoj blizini jesu Tungurahua, Tulabug i El Altar. U okolini Chimboraza postoji više mikroklimatskih područja, koja variraju od pustinje u Arenalu do vlažnih planina oko doline Abraspungo.

 Galerija 

 Također pogledajte 
 Spisak vulkana u Ekvadoru

 Bilješke 

 Reference 

 Vanjski linkovi 





Kategorija:Najviši vrhovi država
Kategorija:Planine u Ekvadoru
Kategorija:Vulkani u Ekvadoru
Kategorija:Stratovulkani
Kategorija:Krajnje tačke na Zemlji